แม่ไม้การเงิน
โดย...ชัตน์วรี shewarat@hotmail.com
12 เม.ย. 2559

โดย...ชัตน์วรี [email protected]
อีกไม่กี่วันเข้าสู่เทศกาลสงกรานต์แล้ว โดยเมื่อวันที่ 29 มี.ค.ที่ผ่านมา คณะรัฐมนตรีได้ออกมาตรการลดหย่อนภาษี เพื่อช่วยกระตุ้นเศรษฐกิจในช่วงเทศกาลสงกรานต์ รวมทั้งการท่องเที่ยวในไทยมาทำความเข้าใจว่าเราจะใช้สิทธิลดหย่อนภาษีนี้อย่างไรกันดี
มาตรการนี้แบ่งออกได้เป็น 2 ส่วน โดยส่วนแรกคือมาตรการกระตุ้นเศรษฐกิจในช่วงเทศกาลสงกรานต์ ซึ่งเราสามารถนำค่าอาหารและเครื่องดื่ม ค่าแพ็กเกจทัวร์ และค่าโรงแรมในไทย ที่จ่ายให้กับผู้ประกอบการที่จดภาษีมูลค่าเพิ่ม ซึ่งเกิดขึ้นในช่วงวันที่ 9-17 เม.ย. 2559 นำมาลดหย่อนภาษีได้สูงสุด 1.5 หมื่นบาท
ส่วนที่สองเป็นการต่ออายุมาตรการภาษี เพื่อสนับสนุนการท่องเที่ยวในไทย เช่น ถ้าเราซื้อแพ็กเกจทัวร์ หรือพักโรงแรมในไทย ก็จะสามารถนำใบเสร็จไปลดหย่อนภาษีได้สูงสุด 1.5 หมื่นบาท
ที่สำคัญอย่าลืมให้ผู้ประกอบการออก “ใบเสร็จเต็มรูปแบบ” ที่ระบุชื่อของเราเพื่อนำมาเป็นหลักฐานการลดหย่อนภาษีนะคะการจะลดหย่อนภาษีเท่าไรขึ้นอยู่กันฐานภาษีสูงสุด เช่น หากใช้สิทธิลดหย่อนเป็นเงิน 1.5 หมื่นบาท แล้วฐานภาษีสูงสุดอยู่ที่ 10% ก็จะช่วยประหยัดภาษีไปได้ 1,500 บาท